Αρχές της Χώρας

## Γενικές Πληροφορίες

Κάθε χώρα στον κόσμο του **eDominations** έχει τις δικές της Αρχές. Παίχτες εκλέγονται κάθε μήνα για να κυβερνήσουν την χώρα τους, να ηγηθούν πολιτικά, διπλωματικά, οικονομικά και στρατιωτικά.

Το πολιτικό σύστημα του eDominations είναι παρόμοιο με αυτό της Προεδρικής Δημοκρατίας. Φυσικά, υπάρχουν διαφορές, οι οποίες κάνουν το παιχνίδι να ξεχωρίζει.

Οι εκλογές πραγματοποιούνται κάθε μήνα. Υπάρχουν τρεις διαφορετικοί τύπο Αρχών στο eDominations: **Πρόεδρος Χώρας**, **Υπουργοί**, και **Βουλευτές**. Για να μπεις στην πολιτική σκηνή, θα πρέπει να είσαι μέλος κάποιου κόμματος αρχικά.

**Κάθε μήνα υπάρχουν τρεις διαφορετικές εκλογές στο eDominations:**

- Κάθε 5 του μήνα είναι οι εκλογές για Πρόεδρο της Χώρας.

- Κάθε 15 του μήνα είναι οι εκλογές για Βουλευτές της Χώρας.

- Κάθε 25 του μήνα είναι οι εκλογές για Πρόεδρο των κομμάτων.

## Πρόεδρος Χώρας

Αυτός είναι ο σημαντικότερος ρόλος σε κάθε χώρα. Ο πρόεδρος της χώρας είναι επικεφαλής κάθε χώρας και έχει τον πάνω λόγο για την οικονομία, την διπλωματία και το στρατιωτικό κομμάτι κάθε χώρας.

Οι πρόεδροι της χώρας είναι αποδεκτοί στην διεθνή κοινότητα ως αρχηγοί του έθνους.

**1. Εκλογές**

1.1. Για να προταθείς ως υποψήφιος πρόεδρος της χώρας, θα πρέπει να προταθείς από κάποιο από τα 5 πρώτα κόμματα κάθε χώρας. Αυτή ή πρόταση θα γίνει από τον πρόεδρο κόμματος.

1.2. Οι εκλογές πραγματοποιούνται κάθε 5 του μήνα. Οι παίχτες ψηφίζουν τον αγαπημένο τους υποψήφιο,και αυτός με τους παραπάνω ψήφους γίνεται πρόεδρος της χώρας

1.3. Όταν ο πρόεδρος χώρας εκλεψτεί, έχει την δυνατότητα να προτείνει 20 νόμους.

**2. Δραστηριότητες προέδρου χώρας**

2.1. Ο πρόεδρος χώρας μπορεί να επιλέξει 5 παίχτες ως υπουργούς. Μπορεί να αλλάξει υπουργό κάθε 168 ώρες. Οι υπουργοί έχουν αρκετές αρμοδιότητες,οι οποίες θα αναλυθούν στην συνέχεια αυτού του άρθρου.

2.2. Πολλοί από τους Νόμους μπορούν να προταθούν μόνο από τον πρόεδρο χώρας.

2.3. Οι δωρεές χώρας μπορούν να γίνουν μόνο στον πρόεδρο της χώρας.

2.4. Κατά την διάρκεια ενεργών πολέμων,ο πρόεδρος χώρας μπορεί να ξεκινήσει μία επίθεση.

2.5. Οι πρόεδροι χώρας μπορούν να χρησιμοποιήσουν το πολλαπλό σύστημα ενημέρωσης. Εκεί μπορούν να στείλουν μήνυμα σε όλους του πολίτες τις χώρας κάθε 24 ώρες.

## Υπουργοί

Οι υπουργοί είναι από τις πιο σημαντικές φιγούρες μια χώρας. Καμία χώρα δεν μπορεί να προχωρήσει αν δεν έχει καλούς υπουργούς που θα είναι σε θέση να βοηθούν τον πρόεδρο τις χώρας σε πολλά και σημαντικά ζητήματα.

Η θέση του υπουργού είναι η μόνη που δεν χρειάζεται εκλογές, καθώς οι υπουργοί επιλέγονται απευθείας από τον πρόεδρο της χώρας.

Όταν ένας παίχτης γίνεται υπουργός αποκτά κάποιες δυνατότητες,που είναι πολύ σημαντικές για την χώρα του:

- Κάθε παίχτης που γίνεται υπουργός έχει την δυνατότητα που έχουν και οι βουλευτές. Θα μπορεί να προτείνει 5 νόμους και θα έχει την δυνατότητα να ψηφίζει νόμους (συμπεριλαμβανομένου και των νόμων που ο ίδιος πρότεινε). Οι υπουργοί μπορούν να έχουν τον ρόλο για όσο είναι υπουργοί - καθώς την στιγμή που τους αντικαθιστούν,ή τους απομακρύνουν , χάνουν τις δυνατότητες του βουλευτή επίσης...

- Δεν μπορείς να προτείνεις νέο υπουργό για τις 168 ώρες από την πρόταση κάποιου άλλου υπουργού. Οπότε ο πρόεδρος χώρας θα πρέπει να έχει σκεφτεί καλα και να προτείνει τα σωστά άτομα ως υπουργούς. Παρόλα αυτά, ο πρόεδρος χώρας μπορεί να απομακρύνει κάποιον υπουργό αν το επιθυμήσει.

- Όπως ο πρόεδρος χώρας έτσι και οι υπουργοί,μπορούν να στείλουν μαζικό μήνυμα κάθε 24 ώρες από το μενού γραφείου τους.

**- Ο πρόεδρος χώρας δεν μπορεί να ορίσει τον εαυτό του ως υπουργό, ούτε παίχτες που κατέχουν αξίωμα υπουργού,καθώς ούτε και παίχτες που είναι βουλευτές. Αν κάποιος βουλευτής επιθυμεί να γίνει υπουργός,θα πρέπει να αποσυρθεί από βουλευτής πρώτα.**

## Βουλή

Η βουλή είναι το μέρος όπου οι νόμοι προτείνονται, ψηφίζονται, ή απορρίπτονται.

Το να γίνεις βουλευτής δεν σου δίνει πλεονεκτήματα, ή αρμοδιότητες, εκτός από το να προτείνουν και να ψηφίζουν νόμους.

Η βουλή αποτελείται από τον πρόεδρο της χώρας,τους υπουργούς και τους βουλευτές. Το μέγιστο όριο εκλεγμένων βουλευτών είναι 20, επιπλέον 5 υπουργοί και πρόεδρος της χώρας, οπότε συνολικά 26 άτομα αποτελούν την βουλή κάθε χώρας.

20 από τις 26 έρχονται από ανθρώπους που εκπροσωπούν τα κόμματα τους και τις ιδέες τους, και μπορούν να αποφασίσουν για το μέλλον της χώρας τους. Κανένας νόμος δεν μπορεί να περάσει αν δεν έχει 50.01% αποδοχή (και μερικοί 66.66%) από τα μέλη της βουλής, ακόμα και αν όλοι οι υπουργοί και ο πρόεδρος τον επιθυμούν - το ίδιο ισχύει και για το αντίθετο.

Η βουλή έχει επίσης την δυνατότητα να κατεβάσει πρόταση μομφής κατά του προέδρου της χώρας -και να προτείνει κάποιον άλλον.

**1. Εκλογές**

Κάθε κόμμα μπορεί να κατεβάσει μια λίστα από υποψήφιους βουλευτές στις εκλογές της βουλής, που γίνονται κάθε 15 του μήνα.

Κάθε μέλος του κόμματος (συμπεριλαμβανομένου του προέδρου κόμματος) μπορεί να αυτοπροταθεί ως υποψήφιος βουλευτής .

Κάθε 14 του μήνα ο πρόεδρος κόμματος έχει την δυνατότητα να αναδιαμορφώσει την λίστα υποψηφίων με την σειρά που αυτός επιθυμεί - πρώτος, δεύτερος, τρίτος κλπ μέχρι 20 υποψηφίους. Με αυτήν την σειρά θα βασιστούν τα τελικά αποτελέσματα (ανάλογα με το ποσοστό που θα συγκεντρώσει το κόμμα στις εκλογές). Η λίστα μπορεί να έχει μέχρι 20 υποψηφίους.

Αν στις 14 του μήνα δεν το κάνει αυτό ο πρόεδρος κόμματος - οι λίστα βουλευτών θα διαμορφωθεί ανάλογα με το ποιος έβαλε πρώτος υποψηφιότητα, αυτή είναι μια ευθύνη καθαρά του προέδρου κόμματος.

**Οι άνθρωποι ψηφίζουν για κόμματα-και όχι για ανθρώπους.**
Βασισμένο στην ψηφοφορία % pτα κόμματα θα έχουν διαφορετικό αριθμό εκπροσώπων, και ο τρόπος είναι αυτός:

**1.1. Κάθε βουλευτής αντιστοιχεί σε 5%.**
Για παράδειγμα:

Το κόμμα Χ κερδίζει με 45.11% , άρα εκλέγει 9 βουλευτές.
Το κόμμα X κερδίζει με 44.18% ,άρα εκλέγει 8 βουλευτές.

Το κόμμα θα πρέπει να έχει πλήρη 5% ποσοστό για να προσθέσει νέο βουλευτή. Αν ένα κόμμα δεν έχει 5% δεν θα εκλέξει βουλευτή.

Αν μια χώρα έχει μόνο ένα κόμμα και τουλάχιστον ένας ψήφος καταμετρηθεί, θα εκλέξει και τους 20 υποψηφίους. Αν ένα κόμμα δεν έχει 20 υποψηφίους και είναι το μόνο στην χώρα,θα τους εκλέξει όλους.

**Τα πρώτα μέλη της λίστα που καταθέτει ο πρόεδρος κόμματος,θα είναι βουλευτες!!**

Για παράδειγμα:

Αν μια χώρα έχει δύο κόμματα στις εκλογές και τα αποτελέσματα είναι 55.15% και 44.85%, θα έχουν 11 βουλευτές και 8 βουλευτές, με σύνολο 19 βουλευτές. Αυτοί οι 19 βουλευτές θα είναι στις λίστες ως 1-11 για το νικηφόρο κόμμα και 1-8 για το δεύτερο.

Άλλο ένα παράδειγμα - αν μια χώρα έχει 4 κόμματα και συγκεντρώσουν 55.10% - 25.15% - 14.85% - 4.90%, θα έχουν 11 - 5 - 2 - 0 εκλεγμένους βουλευτές, ή σύνολο 18 βουλευτές, και πάλι παίχτες με 1-11/5/2 στην λίστα (με κανένα μέλος από το κόμμα που είχε ποσοστό κάτω από 5.00% )

Αν ένα κόμμα έχει % και κερδίσει (για παράδειγμα εκλέξει 2 βουλευτές με 40%) θα εκλέξει μόνο αυτούς τους 2 και έτσι ο αριθμός βουλής θα μειωθεί.

**Έτσι βλέπουμε πως δεν έχει σημασία πόσο τα % θα συγκεντρώσουν. Χρειάζεται ολόκληρο 5.00% αλλιώς δεν θα εκλέξει πρόεδρο.**

Αν υπάρχουν πολλά κόμματα χωρίς να συγκρεντρώνουν 5% (για παράδειγμα 21 κόμματα και όλα κάτω απο 5.00%), τότε δεν θα εκλεχτεί κανένας βουλευτής. Αν υπάρχου 5 αλλά μόνο ένα έχει πάνω από 5.00% - τότε μόνο αυτό το κόμμα θα έχει εκπρόσωπο στην βουλή.

Κάθε βουλευτής μπορεί να προτείνει μέχρι 3 νόμους.

## Κόμματα

Περιττό να πούμε πως είναι η αρχή κάθε δημοκρατικής χώρας.

Κάθε παίχτης μπορεί να φτιάξει ένα κόμμα με 40 χρυσά. Επίσης, κάθε παίχτης έχει την δυνατότητα να μπει σε οποιοδήποτε κόμμα της χώρας του θέλει. Δεν μπορούν όμως να μπουν σε κόμματα άλλων χωρών.

Στις 25 κάθε μήνα, κάθε κόμμα έχει τις δικές του εσωκομματικές εκλογές για πρόεδρο του κόμματος. Μόνο τα μέλη του κόμματος μπορούν να ψηφίσουν. Η χώρα δεν επηρεάζεται άμεσα από τις εσωκομματικές εκλογές κάθε κόμματος. Ο παίχτης με τις περισσότερες ψήφους εκλέγεται ως πρόεδρος κόμματος. Αν υπάρχει μόνο ένας υποψήφιος, χρειάζεται τουλάχιστον 1 ψήφο για να εκλεχτεί.

Ο πρόεδρος κόμματος έχει τον πάνω λόγο για τις αποφάσεις του κόμματός του. Αν θέλει φυσικά μπορεί να συμβουλεύεται άλλα μέλη.

**1. Εκλογές για Πρόεδρο Χώρας**

Για κάθε προεδρικές εκλογές χώρας, ο κάθε πρόεδρος κόμματος μπορεί να προτείνει έναν υποψήφιο για πρόεδρο χώρας. Μπορεί να το κάνει από την λίστα μελών και μπορεί επίσης να προτείνει τον εαυτό του.

**2. Βουλευτικές Εκλογές**

Ανάμεσα στις 6 και 13 κάθε μέλος μπορεί να βάλει υποψηφιότητα για βουλευτής.

Στις 14 κάθε μήνα,ο κάθε πρόεδρος κόμματος έχει την επιλογή να επεξεργαστεί την τελική λίστα. Εξαρτάται φυσικά από το ποσοστό που κάθε κόμμα θα συγκεντρώσει. Είναι σημαντικό να αναφέρουμε πως υποψήφιοι θα είναι μόνο οι παίχτες της τελικής λίστας του προέδρου κόμματος. Οπότε είναι δική του επιλογή για το ποιους θα κατεβάσει ως υποψήφιους.

Ο πρόεδρος κόμματος είναι επικεφαλής για το κόμμα στις 30 μέρες που προεδρεύει. Δεν υπάρχει τρόπος να απομακρύνεις από την θέση του κάποιον πρόεδρο κόμματος.Οπότε διάλεξε προσεκτικά ποιον θα ψηφίσεις!

## Σημαντική Πληροφορία

Το eDominations είναι ένα παιχνίδι βασισμένο σε κοινωνίες της πραγματικής ζωής, μπορεί ο καθένας να συμμετέχει σε αυτές τις χώρες με δίκαιους τρόπους.

**Κάθε προσπάθεια παραβίασης των κανόνων (σε όλα τα είδη εκλογών, ακόμα και στα κόμματα), η χρήση πολλαπλών λογαριασμών απαγορεύεται αυστηρά από την ομάδα διαχείρισης και θα τιμωρείται μέχρι και με μόνιμο αποκλεισμό.**

Η χρήση πολλαπλών λογαριασμών σε εκλογές είναι μια πολύ σοβαρή παραβίαση των κανόνων. Σε περίπτωση που ψήφοι από διπλούς λογαριασμούς επηρεάσουν το αποτέλεσμα κάθε είδους εκλογών, και η ομάδα διαχείρισης καταφέρει να επιβεβαιώσει αυτήν την παραβίαση, μπορεί να αλλάξει τα αποτελέσματα των εκλογών.

Το eDominations είναι ένα παιχνίδι στο οποίο κάποια πράγματα δεν είναι ανεκτά. Αν κάποιος θέλει να κερδίσει κάθε είδους εκλογών μπορεί να το κάνει με δίκαιο τρόπο κερδίζοντας την εμπιστοσύνη των άλλων παιχτών μέσω των πράξεων του. Αν κάποιος παίχτης θέλει να γίνει πρόεδρος κόμματος,μπορεί ανά πάσα στιγμή να δημιουργήσει το δικό του κόμμα. **Πάντως οτιδήποτε γίνεται με την χρήση πολλαπλών λογαριασμών δεν είναι αποδεκτό.**